Om morgenen 5. april holdt Paludan rådslagning med de andre skipssjefene på linjeskipet Christian VIII. Det blåste en avtagende østlige kuling, og denne vindretningen gjorde det mulig å seile inn fjorden, men umulig å snu der inne og trekke seg ut. De to dampfartøyene skulle hjelpe de to seilskipene å manøvrere inne i fjorden og eventuelt buksere dem ut i sikkerhet. Det var ikke uvanlig at mindre dampdrevne fartøyer skulle gi viktig assistanse under angrep på landfaste mål.